
Α ΠΟΦΑΣΕ ΙΣ 

Αριθμ. 8089 (1) 


Καθορισμός του τρόπου λειτουργίας του Κρατικού Λα¬ 
χείου Κοινωνικής Αντίληψης της τριακοστής ένατης 
(39ης) έκδοσής του, έτους 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ . 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του α.ν. 339/1936 «περί Κρατικών Λα¬ 
χείων» (ΦΕΚ 512/Α720.11.1936). 

2. Τις διατάξεις του α.ν. 2038/1939 «περί τροποποι- 
ήσεως των διατάξεων περί Κρατικών Λαχείων» (ΦΕΚ 
454/Α723.10.1939). 

3. Τις διατάξεις του α.ν. 143/1967 (ΦΕΚ 165/Α730.9.1967), 
«περί συστάσεως Κρατικού Λαχείου υπέρ Κοινωνικής 
Αντίληψης», όπως τροποποιήθηκε με τις διατάξεις της 
παρ. 17 του άρθρου 16 του ν. 2873/2000 (ΦΕΚ 285/Α7 
28.12.2000) . 

4. Τις διατάξεις του άρθρου 93 π.δ 284/1988 «Οργανι¬ 
σμός του Υπουργείου Οικονομικών» (ΦΕΚ 128/Α"/14.6.1988 
και 165/Α75.8.1988). 

5. Τη σύμφωνη γνώμη της Επιτροπής Διοίκησης Κρα¬ 
τικών Λαχείων όπως διατυπώθηκε στις συνεδριάσεις 
στις 19.4.2005 και 6.9.2005. 


6. Το γεγονός ότι δεν δημιουργείται δαπάνη για τον 
κρατικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 2005, που 
έχει ως ακολούθως: 

1. Έκδοση του Λαχείου 

Για τη ΛΘ' (39η)Έκδοση του Κρατικού Λαχείου Κοινω¬ 
νικής Αντίληψης θα εκτυπωθούν εκατόν είκοσι (120) σει¬ 
ρές Λαχείων ή και όσες περισσότερες θα απαιτηθούν, 
από εκατό χιλιάδες (100.000) λαχεία η κάθε σειρά. Από 
τις σειρές που θα τυπωθούν θα κυκλοφορήσουν μόνον 
όσες, ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 31η Δεκεμ¬ 
βρίου, ημέρα Σάββατο και ώρα 5 μ.μ. στην αίθουσα 
κληρώσεων της Διεύθυνσης Κρατικών Λαχείων. 

2. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 
1 ως 100.000 

3. Τα χαρακτηριστικά των γραμματίων του Λαχείου 

Τα γραμμάτια του Λαχείου στη μία όψη τους θα 

φέρουν, εκτός από τον αριθμό τους το έμβλημα του 
κράτους, τον τίτλο του λαχείου,την ημερομηνία Έκδο¬ 
σης, τον αύξοντα αριθμό της Έκδοσης, την ημερομηνία 
κλήρωσης, τη σειρά στην οποία ανήκουν,την προθεσμία 
μέσα στην οποία πρέπει να εμφανισθούν για πληρωμή 
των κερδών, την τιμή πώλησης, την κωδικοποιημένη 
γραμμή ταυτοποίησης του λαχείου καθώς και τις υπο¬ 
γραφές του Υφυπουργού Οικονομίας & Οικονομικών και 
του Διευθυντή της Δ/νσης Κρατικών Λαχείων. 

Στην άλλη όψη τους θα φέρουν εκτυπωμένα κείμενα 
σχετικά με τους λαχνούς, καθώς και τον προορισμό 
του Λαχείου. 

4. Πώληση των γραμματίων του Λαχείου 

Η πώληση των γραμματίων του Λαχείου, που θα κυ¬ 
κλοφορήσει σε πεντάδες συνεχόμενων αριθμών (1-5 και 
6-0), ενεργείται σε ποσότητες των εκατό (100) γραμ¬ 
ματίων, καθώς και σε πολλαπλάσια του αριθμού αυτού 
ως κατωτέρω: 

Α) Με μετρητά: Από το Ταμείο της Δ/νσης Κρατικών 
Λαχείων σε όλους. 

Β) Με πίστωση σε: 

α) Πράκτορες του Εθν. Λαχείου, βάσει εγγυητικής 
επιστολής Τράπεζας. 

β) Λαχειοπώλες, βάσει εγγυητικής επιστολής Τράπεζας, 

που να καλύπτει την αξία των γραμματίων, σύμφωνα με τα 
οριζόμενα στην υπ’ αριθμ. 5961/19.6.2001 υπουργική απόφα¬ 
ση (ΦΕΚ 833/Β'/29.6.2001). Τα γραμμάτια που θα πουληθούν 
με πίστωση πρέπει να εξοφληθούν ως εξής: Το 50% στις 
16.1.2006 και το υπόλοιπο 50% στις 9.2.2006. 

5. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε πέντε 
ευρώ (5 €). 

6. Παρεχόμενη προμήθεια 

Σε όσους αγοράζουν γραμμάτια του Λαχείου για με¬ 
ταπώληση παρέχεται προμήθεια η οποία ορίζεται -γε¬ 
νικά- σε ποσοστό 12% επί της ονομαστικής αξίας των 
αγοραζομένων γραμματίων. 

Επίσης χορηγείται πρόσθετη προμήθεια επί της ονο¬ 
μαστικής αξίας των αγοραζομένων γραμματίων σε πρά¬ 
κτορες και λαχειοπώλες με πίστωση που θα αγοράσουν 
από τη ΔΚΛ ποσότητα λαχείων άνω των 20.000 γραμ¬ 
ματίων και μόνο για την επί πλέον ποσότητα του ορίου 
αυτού σύμφωνα με την παρακάτω κλίμακα: 

• Για αγορές γραμματίων από 20.001 έως 50.000 γραμ¬ 
μάτια, χορηγείται πρόσθετη προμήθεια 1,55%. 

• Για αγορές από 50.001 έως 100.000 γραμμάτια και 
μόνο γί αυτές χορηγείται πρόσθετη προμήθεια 1,85%. 

• Για αγορές από 100.001 έως 200.000 γραμμάτια και μόνο 
γί αυτές, χορηγείται πρόσθετη προμήθεια 2,10% ενώ, 

• για τις αγορές άνω των 200.000 γραμματίων χο¬ 
ρηγείται πρόσθετη προμήθεια 2,35% και μόνο για την 
επιπλέον ποσότητα του ορίου αυτού. 

Η κλίμακα ισχύει για πωλήσεις 100 σειρών. Για πωλή- 
σεις πάνω από 100 σειρές και μέχρι 105, για κάθε σειρά 
που πωλείται ολόκληρη, όλα τα παραπάνω κλιμάκια 
αυξάνονται κατά 0,05, ενώ για πωλήσεις άνω των 105 
σειρών, για κάθε σειρά που πωλείται ολόκληρη, όλα τα 
κλιμάκια αυξάνονται επιπλέον κατά 0,1. 

7. Βασικά κέρδη κλήρωσης 

Στα βασικά κέρδη της κλήρωσης μετέχουν τα γραμμά¬ 
τια όλων των σειρών που κυκλοφόρησαν, εκ των οποίων 
κερδίζουν, τριάντα τρεις (33) λαχνοί ως ακολούθως: 

Λαχνοί Κέρδη Σύνολο € 

κατά λαχνό 


1 X 5.000 

4 X 1.250 

1 X 500 

2 X 300 

5 X 200 

20 X 100 

Σύνολο 33 


000 

€ = 

5.000.000 

000 

€ = 

5.000.000 

000 

€ = 

500.000 

000 

€ = 

600.000 

000 

€ = 

1.000.000 

000 

€ = 

2.000.000 

14.100.000 


Επίσης κερδίζουν από πέντε ευρώ (5 €) όλα τα γραμ¬ 
μάτια ανεξάρτητα από σειρά που οι αριθμοί τους έχουν 
τα δύο τελευταία ψηφία όμοια με τα δύο τελευταία 
ψηφία του πρώτου, δεύτερου, τρίτου, τέταρτου και πέ¬ 
μπτου Λαχνού της γενικής κλήρωσης, με τη σειρά που 
κληρώθηκαν. 

8. Πρόσθετα κέρδη κλήρωσης 
Στα πρόσθετα κέρδη της γενικής κλήρωσης μετέχουν όλα 
τα γραμμάτια, ανεξάρτητα από σειρά, και αυτά κερδίζουν: 

α) Από 20.000 €, όλα τα γραμμάτια στις άλλες σειρές 
που έχουν τον ίδιο αριθμό με αυτόν που κληρώθηκε 
πρώτος στη γενική κλήρωση και κέρδισε 5.000.000 €. 

β) Από 10.000 € όλα τα γραμμάτια στις άλλες σειρές 
που έχουν τους ίδιους αριθμούς με αυτούς που κλη¬ 
ρώθηκαν δεύτερος, τρίτος, τέταρτος και πέμπτος στη 
γενική κλήρωση και κέρδισαν από 1.250.000 €. 


γ) Από 5.000 € όλα τα γραμμάτια στις άλλες σειρές 
που έχουν τον ίδιο αριθμό με τον έκτο λαχνό της γε¬ 
νικής κλήρωσης και κέρδισε 500.000 €. 

δ) Από 3.000 € όλα τα γραμμάτια στις άλλες σειρές που 
έχουν τους ίδιους αριθμούς με τον έβδομο και όγδοο λα¬ 
χνό της γενικής κλήρωσης και κέρδισαν από 300.000 €. 

ε) Από 2.000 € όλα τα γραμμάτια στις άλλες σειρές που 
έχουν τους ίδιους αριθμούς με του επόμενους 5 λαχνούς 
της γενικής κλήρωσης και κέρδισαν από 200.000 € και 

στ) Από 1.000 € όλα τα γραμμάτια στις άλλες σειρές που 
έχουν τους ίδιους αριθμούς με τους υπόλοιπους 20 λαχνούς 
της γενικής κλήρωσης και κέρδισαν από 100.000 € 

Εφόσον τα διανεμόμενα τελικά κέρδη υπολείπονται του 
κατωτάτου ορίου, όπως τούτο ορίζεται στην παράγραφο 
9 της παρούσας, θα κληρωθεί ένας ή περισσότεροι λα¬ 
χνοί αξίας όχι μεγαλύτερης των 150.000 €, που μαζί με τα 
πρόσθετα κέρδη τους, ανά σειρά, θα κερδίζουν το ποσό 
που απαιτείται για να συμπληρωθεί το ως άνω ποσοστό 
ή θα χρησιμοποιηθεί για τη δημιουργία λαχνών ειδικής 
κλήρωσης σύμφωνα με απόφαση της ΕΔΚΛ και κατόπιν 
εισήγησης της Διεύθυνσης Κρατικών Λαχείων. 

9. Διανεμητέα κέρδη 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 53% των ακαθαρίστων 
εισπράξεων του λαχείου. 

10. Τρόπος κλήρωσης 

Χρησιμοποιούνται πέντε ανεξάρτητα στοιχεία ηλεκτρο- 
μηχανικών κληρωτίδων και μια πνευματοδυναμική κληρω¬ 
τίδα. Οι πέντε ηλεκτρομηχανικές κληρωτίδες περιέχουν η 
κάθε μία στον κυλινδρικό τροφοδότη της δέκα σφαιρίδια 
που στο εξωτερικό μέρος καθενός είναι γραμμένος ένας 
μονοψήφιος αριθμός από το 0 έως το 9. Μέσα στην πνευ¬ 
ματοδυναμική κληρωτίδα ρίχνονται τόσα σφαιρίδια, όσες 
είναι οι σειρές του λαχείου που κυκλοφόρησαν. 

Στο εξωτερικό καθενός από τα σφαιρίδια της πνευμα- 
τοδυναμικής κληρωτίδας είναι γραμμένος ένας αριθμός 
που αντιστοιχεί στον αριθμό μίας των σειρών του λα¬ 
χείου που κυκλοφόρησαν. 

Μετά από αυτά, τίθενται σε κίνηση οι πέντε ηλε¬ 
κτρομηχανικές κληρωτίδες και μόλις σταματήσουν, οι 
αριθμοί των σφαιριδίων που έχουν εγκλωβιστεί τυχαία 
στους κυλινδρικούς τροφοδότες, διαβαζόμενοι από τα 
αριστερά προς τα δεξιά, όπως φαίνονται από τη θέση 
των θεατών, σχηματίζουν έναν ενιαίο αριθμό. Στη συνέ¬ 
χεια τίθεται σε κίνηση η πνευματοδυναμική κληρωτίδα 
και εξάγεται ένα σφαιρίδιο. 

Ο αριθμός που σχηματίζεται από τις πέντε ηλεκτρομη¬ 
χανικές κληρωτίδες προσδιορίζει τον αριθμό του γραμ¬ 
ματίου που κερδίζει τον Α' λαχνό των 5.000.000 €, ενώ ο 
αριθμός που είναι γραμμένος στο σφαιρίδιο που βγήκε 
από την πνευματοδυναμική κληρωτίδα προσδιορίζει τη 
σειρά στην οποία ανήκει ο αριθμός που κερδίζει. 

Μετά την κλήρωση του λαχνού αυτού, κερδίζουν αυ¬ 
τομάτως τον δεύτερο, τρίτο, τέταρτο και πέμπτο λαχνό, 
οι υπόλοιποι 4 λαχνοί της ίδιας πεντάδας με αυτή του 
πρώτου λαχνού, χωρίς να κληρωθούν και ανήκουν στην 
ίδια σειρά. (ΠΕΝΤΑΔΥΜΟΣ ΛΑΧΝΟΣ). 

Κατά τον ίδιο τρόπο κλήρωσης προσδιορίζεται το 
γραμμάτιο, το οποίο θα κερδίσει τον έκτο, τον έβδομο 
κ.λπ. λαχνό, μέχρι να εξαντληθούν οι 33 λαχνοί που 
αναφέρονται στην παρ. 7 της παρούσας, καθώς και οι 
τυχόν επιπλέον λαχνοί εφόσον θα υπάρχει υπολοιπό- 
μενο αδιάθετο ποσό κερδών. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι πρόσθετοι αριθμοί των τυχόν επι¬ 
πλέον λαχνών στις άλλες σειρές. 

Τα σφαιρίδια που έχουν εγκλωβιστεί στους τροφοδό¬ 
τες των ηλεκτρομηχανικών κληρωτίδων, επαναφέρονται 
μηχανικά στο δάπεδο του χώρου ανάδευσης, ενώ το 
σφαιρίδιο που έχει απελευθερωθεί από την πνευματο- 
δυναμική κληρωτίδα, επαναρρίχνεται σ’αυτήν πριν το 
σχηματισμό του δεύτερου, τρίτου κ.λπ. αριθμών. 

Σε περίπτωση κατά την οποία, λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Μετά τη γενική διενεργείται η Ειδική Κλήρωση, εφό¬ 
σον συντρέχουν οι προϋποθέσεις της τελευταίας πα¬ 
ραγράφου του άρθρου 8 της παρούσας, στην οποία 
μετέχουν όλα τα γραμμάτια, ανεξάρτητα από σειρά, τα 
οποία δεν κληρώθηκαν κατά τη γενική κλήρωση. 

Τα γραμμάτια που κατά τη γενική κλήρωση κερδίζουν 
από 5 € το καθένα ως προς τη συμμετοχή τους στην κλή¬ 
ρωση που συνεχίζεται, δε θεωρούνται ότι κληρώθηκαν. 

Για τη διενέργεια της ειδικής κλήρωσης, χρησιμοποιού¬ 
με μόνο τις πέντε ηλεκτρομηχανικές κληρωτίδες και τα 
σφαιρίδια που βρίσκονται στο χώρο ανάδευσής τους. 

Στη συνέχεια, τίθενται σε κίνηση οι πέντε ηλεκτρομη¬ 
χανικές κληρωτίδες και όταν σταματήσουν, οι αριθμοί 
των σφαιριδίων που έχουν εγκλωβιστεί τυχαία στους 
κυλινδρικούς τροφοδότες, σχηματίζουν κατά τον τρόπο 
που περιγράφεται παραπάνω, τον αριθμό των γραμματί¬ 
ων, τα οποία, ανεξάρτητα από σειρά, κερδίζουν κατά σει¬ 
ρά, τους λαχνούς των βασικών κερδών κάθε σειράς όπως 
αυτοί προσδιορίζονται από την απόφαση της ΕΔΚΛ. 

Μετά την ανάγνωση των αριθμών των σφαιριδίων, αυτά, 
όπως και κατά τη γενική κλήρωση επαναφέρονται με 
μηχανικό τρόπο στο δάπεδο των χώρων ανάδευσης. 

Εάν κατά τη διαδρομή, τόσο της γενικής όσο και της ειδι¬ 
κής κλήρωσης,εξαχθεί αριθμός γραμματίου που κληρώθηκε 
ήδη, η κλήρωση επαναλαμβάνεται ως προς τον αριθμό. 

Επίσης εάν σχηματισθεί ο αριθμός 00000 θεωρείται 
ότι κληρώθηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατι¬ 
κών Λαχείων πίνακα των γραμματίων του Λαχείου που 
δεν πουλήθηκαν. 

Ο πίνακας αυτός είναι υπογεγραμμένος από τους: Δι¬ 
ευθυντή της Διεύθυνσης Κρατικών Λαχείων, Προϊστάμενο 
του Τμήματος Εποπτείας και Εσωτερικού Ελέγχου και 
Προϊστάμενο Γραμματείας της ίδιας Υπηρεσίας και θε¬ 
ωρημένος, πριν από την έναρξη της κλήρωσης, από τον 
Πρόεδρο της Επιτροπής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από 
εκείνα τα οποία κερδίζουν -τυχόν- ποσά από τα πρό¬ 
σθετα κέρδη της γενικής και ειδικής κλήρωσης κάθε σει¬ 
ράς, μετά την κλήρωση καταστρέφονται με φωτιά ή με 
πολτοποίηση. Γ ια την καταστροφή συντάσσεται σχετικό 
πρωτόκολλο, το οποίο υπογράφεται από το Διευθυντή 
της Διεύθυνσης Κρατικών Λαχείων, τον Προϊστάμενο 
του Τμήματος Εποπτείας και Εσωτερικού Ελέγχου και 
τον Προϊστάμενο Γ ραμματείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: 
α) της γενικής κλήρωσης και β) της κλήρωσης κάθε 
σειράς, εκφωνούνται από υπαλλήλους της Διεύθυνσης 


Κρατικών Λαχείων και καταγράφονται σε αριθμημένα 
τεμάχια χάρτου. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που υπογράφεται από την ίδια, τα μέλη, και τον 
Πρόεδρο της Επιτροπής Διοίκησης Κρατικών Λαχείων. 

Με βάση το πρωτόκολλο αυτό εκδίδεται από τη Διεύθυνση 
Κρατικών Λαχείων ο επίσημος πίνακας κερδών, με τον οποίο 
-αποκλειστικά- ενεργούνται οι πληρωμές των κερδών. 

11. Πληρωμή των κερδών 

Τα κέρδη, στα οποία επιβάλλεται φόρος 10% μετά 
την αφαίρεση αφορολόγητου ποσού 100 € κατά λαχνό 
καταβάλλονται βάσει του επίσημου πίνακα κερδών, μόνο 
με την εμφάνιση και παράδοση στη Διεύθυνση Κρατικών 
Λαχείων, του ίδιου του γραμματίου που κέρδισε και 
μετά την εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται 
μόνο το μεγαλύτερο κέρδος. 

12. Παραγραφή 

Το δικαίωμα για είσπραξη κέρδους παραγράφεται 
μετά την πάροδο τεσσάρων (4) μηνών από την ημέρα 
της κλήρωσης. Τα κέρδη που παραγράφονται περιέρ¬ 
χονται στο Δημόσιο και διατίθενται κατά το νόμο. 

13. Γ ενικά Έξοδα 

Τα έξοδα κάθε μορφής, ήτοι εκτύπωσης, διανομής, δι¬ 
αχείρισης κλπ. καθορίζονται με απόφαση της Επιτροπής 
Διοίκησης Κρατικών Λαχείων. 

14. Διαφήμιση - Προβολή 

Ποσοστό μέχρι 4% επί των ακαθαρίστων εισπράξεων 
του Λαχείου διατίθεται αποκλειστικά για τη διαφήμιση, 
προώθηση και προβολή του. 

15. Νομικές σχέσεις προς το Λαχείο 

Η Διεύθυνση Κρατικών Λαχείων δεν φέρει καμία ευ¬ 
θύνη για γεγονότα που δεν προβλέπονται από την από¬ 
φαση αυτή ή για πράξεις ή παραλείψεις των πωλητών 
των λαχείων που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή 
ονομάτων, σε ένδειξη ιδιοκτησίας, ή συνιδιοκτησίας, δεν 
έχει ισχύ απέναντι στη Διεύθυνση Κρατικών Λαχείων. 
Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, ταχυδρομικώς ή με εξου¬ 
σιοδοτημένες ιδιωτικές ταχυδρομικές εταιρείες και με 
δική τους αποκλειστικά ευθύνη. 

Γραμμάτια που πουλήθηκαν δεν γίνονται δεκτά για 
επιστροφή, εκτός αν η διάθεσή τους στο αγοραστικό 
κοινό είναι αδύνατη για λόγους ανωτέρας βίας. 

Η Διεύθυνση Κρατικών Λαχείων δύναται να προβαί¬ 
νει στη δημοσίευση των φωτογραφιών κλπ. στοιχείων 
των τυχερών καθώς και στην τηλεοπτική παρουσίαση, 
εφόσον αυτοί συναινούν. 

Με απόφασή της η ΕΔΚΛ, μπορεί να αλλάζει και να 
καθορίζει τον τρόπο διεξαγωγής της κλήρωσης καθώς 
επίσης να μεταβάλει τα χρησιμοποιούμενα υλικά της 
κλήρωσης δηλαδή κληρωτίδες, σφαιρίδια κ.λπ. 

16. Διαχειριστικές και λογιστικές ενέργειες 

Η Διεύθυνση Κρατικών Λαχείων, ως προς τις διαχει¬ 
ριστικές και λογιστικές ενέργειες, πρέπει να ακολουθεί 
όσα ισχύουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση 
αυτή, ρυθμίζεται με απόφαση της Επιτροπής Διοίκησης 
Κρατικών Λαχείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΑΛΟΓΟΣΚΟΥΦΗΣ Ν. ΚΑΚΛΑΜΑΝΗΣ 

-♦- 

Αριθ. Δ5/ΗΛ/Β/ΦI/16729 (2) 

Έγκριση Συστήματος Προεπιλογής Προμηθευτών της 
Δ.Ε.Η. Α.Ε. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις, όπως αυτές ισχύουν: 

1.1. Του «Κώδικα νομοθεσίας για την Κυβέρνηση και τα 
Κυβερνητικά Όργανα», που κυρώθηκε με το άρθρο πρώτο 
του π,.δ. 63/2005 (ΦΕΚ 98/τ.Α'). 

1.2. Του π.δ/τος 27/1996 (ΦΕΚ19/Α71.2.1996) «Συγχώνευση 
των Υπουργείων Τουρισμού, Βιομηχανίας - Ενέργειας - Τε¬ 
χνολογίας και Εμπορίου στο Υπουργείο Ανάπτυξης», όπως 
τροποποιήθηκε με το π.δ. 122/2004 (ΦΕΚ 85Α717.3.2004) 

1.3. Του π.δ. 381/1989 «Οργανισμός του Υπουργείου Βιο¬ 
μηχανίας Ενέργειας και Τεχνολογίας (ΦΕΚ 168Α') όπως 
τροποποιήθηκε και συμπληρώθηκε με το π.δ. 191/1996 
(ΦΕΚ 154/Α'). 

1.4. Του π.δ/τος 59/1996 (ΦΕΚ51/Α71994) «Σύσταση Γε¬ 
νικής Γραμματείας Εμπορίου στο Υπουργείο Ανάπτυξης 
και καθορισμός των αρμοδιοτήτων της». 

1.5. Των άρθρων 2 (παρ. 19) και 17 του π.δ/τος 57/2000 
(ΦΕΚ 45/Α72000) «Προσαρμογή της Ελληνικής Νομοθεσίας 
προς το Κοινοτικό Δίκαιο σχετικά με τη σύναψη συμβάσε¬ 
ων προμηθειών έργων και υπηρεσιών και ειδικότερα προς 
τις διατάξεις της Οδηγίας 93/38/ΕΟΚ του Συμβουλίου της 
14 Ιουνίου 1993 περί συντονισμού των διαδικασιών συνάψε- 
ως συμβάσεων στους τομείς του ύδατος, της ενέργειας, 
των μεταφορών και των τηλεπικοινωνιών». 

1.6. Του π.δ. 121/2004 (ΦΕΚ 84/Α710.3.2004) «Διορισμός 
Υπουργών και Υφυπουργών». 

2. Τις αποφάσεις : 

2.1. Την υπ’ αριθμ. Δ5.ΗΛ/Β7Φ1/7890/2000 (ΦΕΚ 767/Β7 
23.6.2000) απόφαση έγκρισης Κανονισμού Προμηθειών 
της Δημόσιας Επιχείρησης Ηλεκτρισμού (ΔΕΗ Α.Ε). 

2.2. Την υπ’ αριθμ. 24/1.2.2005 απόφαση του Διοικητικού 
Συμβουλίου της ΔΕΗ ΑΕ. 

3. Το υπ’ αριθμ. πΐ/2303/18.5.2005 έγγραφο της Δ/νσης 
Πολιτικής Προμηθειών της Γενικής Γραμματείας Εμπο¬ 
ρίου. 

4. Την από 14.9.2005 Εισήγηση της Δ/νσης Ηλεκτρο¬ 
παραγωγής του ΥΠΑΝ. 

5. Το γεγονός ότι από την έκδοση της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο Πρώτο 

Εγκρίνουμε το «Σύστημα Προεπιλογής Προμηθευτών 
ΔΕΗ ΑΕ» το οποίο έχει ως κατωτέρω: 

Αρθρο 1 

Αντικείμενο Συστήματος Προεπιλογής Προμηθευτών 
ΔΕΗ Α.Ε. 

Αντικείμενο του παρόντος Συστήματος Προεπιλογής 
Προμηθευτών ΔΕΗ Α.Ε. είναι ο καθορισμός των αρχών 
και διαδικασιών για την κατάρτιση και διαχείριση ΠΙΝΑ¬ 


ΚΑ ΠΡΟΜΗΘΕΥΤΩΝ (Π.Π.) σύμφωνα με το π.δ. 57/2002 
και τις οδηγίες της ΕΈ. όπως αυτά εκάστοτε ισχύουν 
και σε εφαρμογή του άρθρου 24 του Κανονισμού Προ- 
μηθειών/2000 της Επιχείρησης. 

Η προμήθεια των υλικών για τα οποία θα καταρτιστεί 
Πίνακας Προμηθευτών θα διενεργείται κατά την απόλυ¬ 
τη κρίση της ΔΕΗ Α.Ε. από τον Πίνακα αυτό. 

Αρθρο 2 

Δικαιοδοσίες και ρυθμίσεις 

Τα Όργανα Διοίκησης της ΔΕΗ Α.Ε. μέσα στα πλαίσια 
που καθορίζονται από τη νομοθεσία που διέπει τη λει¬ 
τουργία της, παρέχουν με αποφάσεις τους στα υπηρεσι¬ 
ακά όργανα της Επιχείρησης, τις δικαιοδοσίες που έχουν 
σχέση με το Σύστημα Προεπιλογής Προμηθευτών ΔΕΗ 
Α.Ε. και καθορίζουν κάθε στοιχείο και διαδικασία που 
είναι απαραίτητα για την εύρυθμη εφαρμογή αυτού. 

Άρθρο 3 

Σκοπός κατάρτισης Πίνακα Προμηθευτών - 
Διαδικασία προμήθειας 

3.1. Ο ΠΙΝΑΚΑΣ ΠΡΟΜΗΘΕΥΤΩΝ (Π.Π.) ΔΕΗ Α.Ε. για 
κάθε υλικό του οποίου η προμήθεια θα γίνεται με πί¬ 
νακα, θα περιλαμβάνει τις εταιρείες που θα υποβάλουν 
σχετική ΔΗΛΩΣΗ ΕΝΔΙΑΦΕΡΟΝΤΟΣ (ΔΈ.) για το υλικό 
αυτό και θα πληρούν τ’ απαιτούμενα κριτήρια. 

Όταν τα ζητούμενα υλικά κατατάσσονται σε ομάδες, 
θα καταρτίζεται Π.Π. ανά ομάδα υλικών. 

Κάθε ενδιαφερόμενος θα μπορεί ανά πάσα στιγμή να 
υποβάλει ΔΈ. για την ένταξή του στον Π.Π. 

3.2. Κατά τη διάρκεια ισχύος του Π.Π. η ΔΕΗ Α.Ε. θα 
προμηθεύεται τα υλικά με τη διαδικασία του κλειστού 
διαγωνισμού ή των διαπραγματεύσεων, κατά τις οποίες 
θα προσκαλούνται να υποβάλουν οικονομική προσφορά 
μόνο οι προμηθευτές που περιλαμβάνονται στον Π.Π. 

Οι προμήθειες θα πραγματοποιούνται σύμφωνα με 
τον Κανονισμό Προμηθειών της ΔΕΗ Α.Ε., την Ελληνική 
Νομοθεσία καθώς και τις εκάστοτε ισχύουσες διατάξεις 
και οδηγίες της ΕΈ. 

Οι ποσότητες για τις οποίες θα υποβάλλονται προ¬ 
σφορές θ’ αφορούν ανάγκες της ΔΕΗ Α.Ε. περίπου ενός 
(1) έτους ή και λιγότερο. 

Κατά την κρίση της ΔΕΗ και ανάλογα με τη φύση 
του υλικού, οι ποσότητες θα μπορούν να είναι και για 
ανάγκες μέχρι τριών (3) ετών. 

Οι προσφορές θ’ αποσφραγίζονται σ’ ένα στάδιο και 
θ’ αφορούν υλικά που θα κατασκευασθούν σε πλήρη 
συμφωνία με την τεχνική προσφορά του προμηθευτή με 
βάση την οποία εντάχθηκε στον Π.Π. καθώς και με τις 
τυχόν τροποποιήσεις της τεχνικής προσφοράς που θα 
έχουν ήδη εγκριθεί από τη ΔΕΗ Α.Ε. πριν την υποβολή 
των οικονομικών προσφορών. Προσφορές που θα υπο¬ 
βάλλονται για υλικά με τεχνικά χαρακτηριστικά διαφορε¬ 
τικά από εκείνα των υλικών με τα οποία ο προμηθευτής 
εντάχθηκε στον Π.Π., δεν θα λαμβάνονται υπόψη. 

Η ΔΕΗ Α.Ε. κατά τη διάρκεια ισχύος του Π.Π. διατηρεί 
το δικαίωμα και εφόσον κατά την αποκλειστική της 
κρίση θεωρεί οικονομικά ασύμφορο το αποτέλεσμα δι¬ 
αγωνισμού στον οποίο συμμετείχαν μόνο προμηθευτές 
από τον Π.Π., να προκηρύσσει ανοικτό διαγωνισμό στον 
οποίο θα μπορούν να συμμετέχουν όλοι οι ενδιαφερό¬ 
μενοι για την προμήθεια του υλικού. 

Αρθρο 4 

Διάρκεια ισχύος του Πίνακα Προμηθευτών 

Ο Π.Π. θα έχει πενταετή τουλάχιστον ισχύ από την ημε¬ 
ρομηνία αρχικής κατάρτισής του. Μετά την παρέλευση 
της πενταετίας ο Π.Π. θα συνεχίσει να παραμένει σε ισχύ 
μέχρις ότου η ΔΕΗ Α.Ε. αποφασίσει την κατάργησή του. 

Αρθρο 5 

Κριτήρια προεπιλογής 
για ένταξη στον Πίνακα Προμηθευτών 

Οι προμηθευτές για να προεπιλεγούν και να εντα¬ 
χθούν στον Π. Π. θα πρέπει να ικανοποιούν ποιοτικά, 
οικονομικά και τεχνικά κριτήρια που διασφαλίζουν την 
οικονομική και χρηματοοικονομική επάρκεια, αξιοπιστία, 
φερεγγυότητα, ειδικότητα, πείρα και δοκιμότητά τους. 

Τα κριτήρια που θα τίθενται θα είναι αντικειμενικά ώστε 
να διασφαλίζουν τη διαφάνεια και τον ανταγωνισμό. 

Προκειμένου ν’ αξιολογηθεί η πλήρωση των παραπάνω 
κριτηρίων, οι προμηθευτές θα πρέπει να υποβάλουν 
όλα τα στοιχεία που θα ζητούνται με την ΠΡΟΣΚΛΗΣΗ 
ΕΚΔΗΛΩΣΗΣ ΕΝΔΙΑΦΕΡΟΝΤΟΣ (Π.Ε.Ε.). 

Ταενλόγωκριτήριαείναιδυνατόνν’αναπροσαρμόζονται, 
εάν παρίσταται ανάγκη, πριν την υποβολή των Δ.Ε. 

Η ένταξη ενδιαφερομένων στον Π.Π. θ’ αφορά υλικά 
κατασκευασμένα στο εργοστάσιο/εργοστάσια που θα 
δηλώνονται στη Δ.Ε. Για το λόγο αυτό τα ζητούμενα 
τεχνικά στοιχεία θα πρέπει ν’ αφορούν υλικά κατασκευ¬ 
ασμένα στο εργοστάσιο/εργοστάσια που θα διαπιστευ- 
θεί ο ενδιαφερόμενος. 

Οι ενδιαφερόμενοι που θα κάνουν χρήση της χρηματοοι¬ 
κονομικής ή της τεχνικής ικανότητας άλλων φορέων, ανε¬ 
ξαρτήτως της νομικής φύσης των υφισταμένων σχέσεων 
μεταξύ αυτών και των εν λόγω φορέων, θα πρέπει ν’ απο- 
δεικνύουν στη ΔΕΗ Α.Ε. ότι θα διαθέτουν τα μέσα αυτά καθ’ 
όλη την περίοδο ισχύος του Π.Π. π.χ. με την παρουσίαση 
σχετικών εγγυήσεων εκ μέρους των εν λόγω φορέων ότι 
θα διαθέσουν στον προμηθευτή Τ απαραίτητα μέσα. 

Κατά τη λήψη απόφασης ως προς την προεπιλογή ή 
όταν τα κριτήρια και οι κανόνες προεπιλογής αναπρο¬ 
σαρμόζονται, τότε: 

- δεν θα επιβάλλονται διοικητικοί, τεχνικοί ή οικονο¬ 
μικοί όροι σε ορισμένους προμηθευτές, οι οποίοι δεν 
θα επιβάλονταν σε άλλους προμηθευτές. 

- δεν θα απαιτούνται δοκιμές ή αποδεικτικά στοιχεία 
για θέματα για τα οποία υπάρχουν ήδη αντικειμενικές 
αποδείξεις. 

Η ΔΕΗ Α.Ε. θα απορρίπτει Δ.Ε. για ένταξη σε Π.Π. 
όταν ο προμηθευτής ή ο κατασκευαστής του προσφε- 
ρόμενου υλικού τελεί υπό πτώχευση, εκκαθάριση, παύση 
δραστηριοτήτων, αναγκαστική διαχείριση ή πτωχευτι¬ 
κό συμβιβασμό ή έχει κινηθεί εναντίον του διαδικασία 
κήρυξης σε πτώχευση, εκκαθάριση κ.τ.λ. 

Αρθρο 6 

Δημοσίευση Πρόσκλησης Εκδήλωσης Ενδιαφέροντος 

Η ΔΕΗ Α.Ε. θα δημοσιεύει, για κάθε υλικό του οποίου 
η προμήθεια θα γίνεται από Π.Π., στον εγχώριο τύπο 
και στην Επίσημη Εφημερίδα της Ευρωπαϊκής Ένωσης 
σύμφωνα με τις ισχύουσες Διατάξεις και Οδηγίες της 
Ευρωπαϊκής Ένωσης, ΠΡΟΣΚΛΗΣΗ ΕΚΔΗΛΩΣΗΣ ΕΝ¬ 
ΔΙΑΦΕΡΟΝΤΟΣ (Π.Ε.Ε.) με την οποία θα καλούνται να 
υποβάλουν Δ.Ε. όσοι επιθυμούν να συμμετάσχουν στη 


Διαδικασία Προεπιλογής για την ένταξή τους στον ΠΙ¬ 
ΝΑΚΑ ΠΡΟΜΗΘΕΥΤΩΝ ΔΕΗ Α.Ε. για το υπόψη υλικό. 

Μετά τη δημοσίευση της αρχικής Π.Ε.Ε., σχετική πρό¬ 
σκληση θα δημοσιεύεται στις αρχές κάθε ημερολογι¬ 
ακού έτους. 

Αρθρο 7 

Περιεχόμενο Πρόσκλησης Εκδήλωσης Ενδιαφέροντος 

Στους όρους της Π.Ε.Ε. θα περιλαμβάνονται: 

- Ο τρόπος υποβολής και ο τόπος κατάθεσης της Δ.Ε. 

- Η καταληκτική ημερομηνία υποβολής της Δ.Ε. 

- Ο χρόνος ισχύος του Πίνακα Προμηθευτών που θα 
καταρτιστεί με βάση την Π.Ε.Ε. 

- Οι δαπάνες που θα βαρύνουν τους ενδιαφερομένους 
για τη συμμετοχή τους στη Διαδικασία Προεπιλογής. 

- Τα τυπικά και τεχνικά στοιχεία που θα πρέπει να περιλαμ¬ 
βάνει η Δ.Ε. που θα κατατεθεί. Τα στοιχεία αυτά θα μπορούν 
να διαφοροποιούνται ανάλογα με το υλικό. Στο συνημμένο 
«ΠΙΝΑΚΑ ΤΥΠΙΚΩΝ ΣΤΟΙΧΕΙΩΝ»ο οποίος αποτελεί αναπό¬ 
σπαστο τμήμα της παρούσας Απόφασης περιλαμβάνονται 
τα τυπικά στοιχεία που κατά την κρίση της ΔΕΗ Α.Ε. θα 
πρέπει να προσκομίζονται από τους ενδιαφερομένους. 

- Οι φάσεις, οι κανόνες και τα κριτήρια προεπιλογής 
και ένταξης στον Π.Π. 

- Η διαδικασία αξιολόγησης. 

- Οι λόγοι ανάκλησης της προεπιλογής με προηγούμε¬ 
νη έγγραφη κοινοποίηση της πρόθεσης ανάκλησης. 

- Σύντομη περιγραφή των υλικών μ’ ενδεικτικές ποσό¬ 
τητες για την κάλυψη αναγκών ενός έτους. 

- Τεχνικές Περιγραφές/Προδιαγραφές των υλικών. 

- Ο τόπος και ο τρόπος παράδοσης των υλικών που 
θα ζητείται στις διακηρύξεις για υποβολή οικονομικών 
προσφορών. 

- Οποιοδήποτε στοιχείο κρίνεται αναγκαίο ανάλογα 
με το υλικό. 

Αρθρο 8 

Διαδικασία αξιολόγησης Δ.Ε. 

8.1. Η ΔΕΗ Α.Ε. θα προβαίνει σε λεπτομερή έλεγχο και 
αξιολόγηση όλων των δικαιολογητικών της Δ.Ε. κάθε 
προμηθευτή προκειμένου να διαπιστώνει αν αυτός πλη¬ 
ροί τα κριτήρια προεπιλογής που αναφέρονται στην 
Π.Ε.Ε. για να ενταχθεί στον Π.Π. 

8.2. Η διαδικασία προεπιλογής θα ολοκληρώνεται σε 
δύο φάσεις. 

8.2.1. Κατά την 1η φάση θ’ αξιολογούνται όλες οι Δ.Ε. 
ως προς την πληρότητα των τυπικών και τεχνικών στοι¬ 
χείων τους και το βαθμό ικανοποίησης των σχετικών 
κριτηρίων. 

Αρχικά οι Δ.Ε. θ’ αξιολογούνται ως προς την πληρότη¬ 
τα των τυπικών τους στοιχείων. Η ΔΕΗ Α.Ε θα γνωστο¬ 
ποιεί εγγράφως στους συμμετέχοντες στη διαδικασία 
αν η Δ.Ε. που υπέβαλαν είναι πλήρης ως προς τα τυπικά 
στοιχεία ή τις τυχόν ελλείψεις της. Οι προμηθευτές θα 
καλούνται να συμπληρώσουν τις ελλείψεις των τυπικών 
στοιχείων μέσα σε δέκα (10) ημερολογιακές ημέρες από 
τη σχετική γνωστοποίηση. 

Η μη συμπλήρωση των τυπικών στοιχείων μέσα σε δέκα 
(10) ημερολογιακές ημέρες από τη γνωστοποίηση θα 
συνεπάγεται την κατάταξη της Δ.Ε. ως Απορριπτέας. 

Οι Δ.Ε. κατά την 1η φάση προεπιλογής θ’ αξιολογούνται 
ως προς τα τεχνικά τους στοιχεία μόνον αν είναι πλήρεις 

ως προς τα τυπικά στοιχεία τους. Κατά την αξιολόγηση 
των τεχνικών στοιχείων οι ενδιαφερόμενοι θα οφείλουν να 
συμπληρώσουν τυχόν ελλείψεις στοιχείων και να προσκομί¬ 
σουν τυχόν ζητούμενα από τη ΔΕΗ Α.Ε. πρόσθετα στοιχεία 
ή διευκρινίσεις, μέσα σε είκοσι (20) ημερολογιακές ημέρες 
από την έγγραφη γνωστοποίηση από πλευράς ΔΕΗ Α.Ε. 

Οι Δ.Ε. των προμηθευτών εκείνων που δε θα συμπλη¬ 
ρώσουν ή δε θα προσκομίσουν τα παραπάνω τεχνικά 
στοιχεία μέχρι την εικοστή (20η) ημέρα, θα χαρακτηρί¬ 
ζονται κατά την κρίση της ΔΕΗ Α.Ε. ως Αρχικά Αποδε¬ 
κτές ή Απορριπτέες. 

Η 1η φάση προεπιλογής θα ολοκληρώνεται ταυτό¬ 
χρονα για όλες τις Δ.Ε. μ’ εξαίρεση εκείνες που είχαν 
μεν αρχικά ελλείψεις τυπικών στοιχείων αλλά αυτά 
συμπληρώθηκαν μέσα στην προθεσμία των δέκα (10) 
ημερολογιακών ημερών. 

Η 1η φάση προεπιλογής για τις εξαιρούμενες Δ.Ε., των 
προμηθευτών δηλαδή που συμπλήρωσαν τα τυπικά στοιχεία 
μέσα σε δέκα (10) ημερολογιακές ημέρες από τη γνωστοποί¬ 
ηση, θα ολοκληρώνεται εντός διμήνου από την ημερομηνία 
ολοκλήρωσης της 1ης φάσης των υπολοίπων Δ.Ε. 

Με την ολοκλήρωση της 1ης φάσης όλες οι Δ.Ε., συ¬ 
μπεριλαμβανομένων και των εξαιρουμένων, θα κατα¬ 
τάσσονται σε τρεις (3) κατηγορίες: 

- Αποδεκτές 

- Αρχικά Αποδεκτές 

- Απορριπτέες 

• Αποδεκτές θα είναι οι Δ.Ε. που είναι πλήρεις ως 
προς το περιεχόμενό τους και από την αξιολόγηση προ¬ 
κύπτει ότι οι ενδιαφερόμενοι ικανοποιούν τα ζητούμενα 
κριτήρια. 

Η ΔΕΗ διατηρεί το δικαίωμα, πριν την κατάταξη των 
Δ.Ε. ως Αποδεκτών, να πραγματοποιήσει επιθεωρήσεις 
στο/στα εργοστάσιο/α κατασκευής των προσφερομέ- 
νων υλικών, προκειμένου να διαπιστώσει επιτόπου αν 
καλύπτονται τα ζητούμενα κριτήρια. 

• Αρχικά Αποδεκτές θα είναι οι Δ.Ε. που είναι πλήρεις 
και καλύπτουν τα ζητούμενα κριτήρια ως προς τα τυπικά 
στοιχεία ενώ καλύπτουν μερικώς τα τεχνικά κριτήρια 
και απαιτείται περαιτέρω διερεύνηση και αξιολόγηση 
των τεχνικών στοιχείων και των δυνατοτήτων των εν¬ 
διαφερομένων. 

• Απορριπτέες θα είναι οι Δ.Ε. των ενδιαφερομένων 
που δεν συμπλήρωσαν μέσα σε δέκα (10) ημερολογιακές 
ημέρες από τη σχετική γνωστοποίηση της ΔΕΗ Α.Ε τις 
ελλείψεις των τυπικών στοιχείων ή από την αξιολόγηση 
προκύπτει ότι οι ενδιαφερόμενοι δεν ικανοποιούν τα 
ζητούμενα τυπικά ή τεχνικά κριτήρια. 

Ενδεικτικές και όχι περιοριστικές περιπτώσεις κατά 
τις οποίες οι Δ.Ε. θα χαρακτηρίζονται ως Αρχικά Απο¬ 
δεκτές και θ’ απαιτείται η περαιτέρω διερεύνηση και 
αξιολόγηση των τεχνικών στοιχείων και δυνατοτήτων 
των ενδιαφερομένων, αναλόγως και των όρων που θα 
καθορίζονται στην Π.Ε.Ε., είναι οι ακόλουθες: 

- εκκρεμεί η προσκόμιση δειγμάτων για εκτέλεση 
δοκιμών 

- εκκρεμεί η διενέργεια δοκιμών στα δείγματα 

- εκκρεμούν τ’ αποτελέσματα δοκιμών τύπου ή ειδικών 
δοκιμών για τα προσκομισθέντα δείγματα 

- δεν προσκομίσθηκαν πιστοποιητικά επιτυχούς εκτέ¬ 
λεσης δοκιμών τύπου ή ειδικών δοκιμών ή τα προσκομι- 
σθέντα κρίνονται από τη ΔΕΗ Α.Ε. ανεπαρκή αλλά στην 
Π.Ε.Ε. προβλέπονται εναλλακτικές λύσεις όπως π.χ. η 


υποβολή δείγματος για διενέργεια όλων των προβλε- 
πόμενων δοκιμών. 

- δεν προσκομίσθηκαν κατάλογοι πωλήσεων ή συστα¬ 
τικές επιστολές ή τα προσκομισθέντα κρίνονται από τη 
ΔΕΗ Α.Ε. ανεπαρκή αλλά στην Π.Ε.Ε. προβλέπονται εναλ¬ 
λακτικές λύσεις όπως π.χ. η εγκατάσταση των υλικών 
στα δίκτυα της ΔΕΗ και η αξιολόγηση της λειτουργίας 
τους για συγκεκριμένο χρονικό διάστημα. 

Οι προμηθευτές που υπέβαλαν Αποδεκτές Δ.Ε. θα 
εντάσσονται στον Π.Π. 

Οι προμηθευτές που υπέβαλαν Αρχικά Αποδεκτές Δ.Ε. 
θα ενημερώνονται για τις συμπληρωματικές ενέργειες 
που πρέπει να πραγματοποιήσουν και τα στοιχεία που 
πρέπει να προσκομίσουν. 

Οι προμηθευτές που υπέβαλαν Απορριπτέες Δ.Ε. θα 
πληροφορούνται τους λόγους απόρριψης μέσα σε δε¬ 
καπέντε (15) ημέρες από τη λήψη της απόφασης προ¬ 
κειμένου να ασκήσουν ένσταση εάν το επιθυμούν. Οι 
προμηθευτές αυτοί θα έχουν το δικαίωμα να υποβάλουν 
ανά πάσα στιγμή νέα Δ.Ε. καταβάλοντας το τίμημα αξιο¬ 
λόγησης της Δ.Ε. που θα καθορίζεται στην αρχική Π.Ε.Ε. 
Η αξιολόγηση των νέων Δ.Ε. θα πραγματοποιείται με 
τα ίδια κριτήρια και όρους της αρχικής Π.Ε.Ε. 

8.2.2. Κατά τη 2η φάση προεπιλογής θ’ αξιολογούνται 
οι Αρχικά Αποδεκτές Δ.Ε. 

Οι ενδιαφερόμενοι θα είναι υποχρεωμένοι να πραγ¬ 
ματοποιήσουν τις συμπληρωματικές ενέργειες ή να 
προσκομίσουν τα στοιχεία που έχει ζητήσει η ΔΕΗ για 
την περαιτέρω αξιολόγηση της Αρχικά Αποδεκτής Δ.Ε., 
μέσα σε ένα (1) χρόνο από την ημερομηνία έγγραφης 
ενημέρωσής τους. Σε διαφορετική περίπτωση η Δ.Ε. θα 
τίθεται στο αρχείο. 

Ο χρόνος ολοκλήρωσης της 2ης φάσης θα είναι δια¬ 
φορετικός για κάθε Δ.Ε. 

Η αξιολόγηση κάθε μιας Δ.Ε. θα ολοκληρώνεται μετά 
την πραγματοποίηση των συμπληρωματικών ενεργειών 
ή την προσκόμιση των στοιχείων που θα έχει ζητήσει 
η ΔΕΗ Α.Ε. από τους ενδιαφερομένους. Οι ενδιαφερό¬ 
μενοι των οποίων οι Αρχικά Αποδεκτές Δ.Ε. κρίθηκαν 
στη 2η φάση ότι ικανοποιούν τα ζητούμενα κριτήρια, θα 
εντάσσονται αμέσως στο Π.Π. 

8.3. Κάθε ενδιαφερόμενος θα ενημερώνεται για τα 
αποτελέσματα της δικής του Δ.Ε. 

8.4. Η αξιολόγηση των Δ.Ε. που θα υποβάλονται μετά 
τη λήξη της προθεσμίας που θα καθορίζεται στην αρ¬ 
χική Π.Ε.Ε., θ’ αρχίζει μετά την ολοκλήρωση της πρώτης 
(1ης) φάσης προεπιλογής των Δ.Ε. που υποβλήθηκαν 
εμπρόθεσμα με βάση την αρχική Π.Ε.Ε. 

8.5. Η όλη διαδικασία του Συστήματος Προεπιλογής 
απεικονίζεται στο «ΔΙΑΓΡΑΜΜΑ ΡΟΗΣ ΣΥΣΤΗΜΑΤΟΣ 
ΠΡΟΕΠΙΛΟΓΗΣ ΠΡΟΜΗΘΕΥΤΩΝ» το οποίο αποτελεί ανα¬ 
πόσπαστο τμήμα της παρούσας Απόφασης. 

Αρθρο 9 

Αναθεώρηση του Πίνακα Προμηθευτών 

Κατά τη διάρκεια ισχύος του Π.Π. είναι δυνατόν να 
προστίθενται ή να διαγράφονται προμηθευτές. 

9.1. Κάθε ενδιαφερόμενος θα μπορεί να υποβάλει ανά πάσα 
στιγμή Δ.Ε. για την ένταξή του στον Π.Π. προσκομίζοντας τα 
δικαιολογητικά που απαιτούνταν με την αρχική Π.Ε.Ε. Στην 
περίπτωση αυτή η ένταξη στον Π.Π. θα βασισθεί στα ίδια 
κριτήρια με τα οποία καταρτίσθηκε ο αρχικός Π.Π. 

Τα εν λόγω κριτήρια είναι δυνατόν ν’ αναπροσαρμό¬ 
ζονται εάν παρίσταται ανάγκη. 

Σε περίπτωση που η Δ.Ε. είναι ελλιπής ως προς τα τυπι¬ 
κά στοιχεία, ο ενδιαφερόμενος θα είναι υποχρεωμένος να 
υποβάλει τα στοιχεία που λείπουν μέσα σε ένα (1) μήνα 
από την ημερομηνία της έγγραφης ειδοποίησής του. Σε 
διαφορετική περίπτωση η Δ.Ε. θα τίθεται στο αρχείο. 

Κατά τα λοιπά θα ισχύει η διαδικασία προεπιλογής 
που καθορίζεται στο άρθρο 8. 

Η ΔΕΗ Α.Ε. θα γνωστοποιεί εγγράφως στους ενδιαφερο¬ 
μένους το αποτέλεσμα της 1ης φάσης προεπιλογής μέσα 
σε χρονικό διάστημα που δεν θα υπερβαίνει το χρόνο που 
απαιτήθηκε για την 1η φάση προεπιλογής των Δ.Ε που 
υποβλήθηκαν με την αρχική Π.Ε.Ε. λαμβανομένων υπόψη 
και των αναφερομένων στην παραπάνω παράγραφο 8.4.0 
χρόνος αυτός θα παρατείνεται για τις καθυστερήσεις που 
θα προκύπτουν από υπαιτιότητα των προμηθευτών. 

Η ΔΕΗ Α.Ε. κατά τη διάρκεια ισχύος του Π.Π. θα δημο¬ 
σιεύει στις αρχές κάθε έτους σχετική πρόσκληση προς 
κάθε ενδιαφερόμενο για ένταξη στον Π.Π. 

9.2. Η ανάκληση προεπιλογής και η διαγραφή προ¬ 
μηθευτή από τον Π.Π. θα γίνεται στις περιπτώσεις που 
αυτός: 

- Παύσει να πληροί κάποιο από τα κριτήρια με τα 
οποία έγινε η αρχική επιλογή του. 

- Επιδείξει αντισυμβατική συμπεριφορά ή του καταγ¬ 
γελθεί Σύμβαση προμήθειας του υπόψη υλικού. 

- Παράσχει στη ΔΕΗ ψευδή στοιχεία. 

- Τροποποιήσει χωρίς προηγούμενη έγκριση της ΔΕΗ 
Α.Ε. οποιοδήποτε στοιχείο της τεχνικής προσφοράς του 
με βάση το οποίο εντάχθηκε στον Π.Π. 

- Δεν παρέχει την προβλεπόμενη στην εκάστοτε σύμ¬ 
βαση τεχνική υποστήριξη. 

Η πρόθεση ανάκλησης της προεπιλογής θα κοινοποι¬ 
είται εγγράφως στον προμηθευτή και θ’ αναφέρονται 
οι λόγοι που οδηγούν σ’ αυτή. Ο προμηθευτής θα έχει 
το δικαίωμα να υποβάλει ένσταση μέσα σε επτά (7) 
εργάσιμες ημέρες από την κοινοποίηση της πρόθεσης 
διαγραφής του από τον Π.Π. 

Άρθρο 10 

Επανέλεγχος Προμηθευτών του Πίνακα 

Η ΔΕΗ Α.Ε. δικαιούται να εξετάζει καθ’ όλη τη διάρκεια 
ισχύος του Π.Π. αν οι προμηθευτές του Πίνακα εξακο¬ 
λουθούν να πληρούν τ’ αναγκαία κριτήρια και για το 
λόγο αυτό θα έχει το δικαίωμα: 

- Να ζητά από τους προμηθευτές του Π.Π. να της 
προσκομίσουν εκ νέου, σε πρόσφατη έκδοση, τα τυπικά 
στοιχεία που είχαν ζητηθεί κατά την αρχική ένταξή τους 
ή τυχόν άλλα στοιχεία που θα απαιτούνται με βάση την 
Ελληνική Νομοθεσία και τις Κοινοτικές Οδηγίες. 

Το αίτημα της ΔΕΗ Α.Ε. για προσκόμιση πρόσφατων 
στοιχείων θα διατυπώνεται μετά την πάροδο τουλάχιστον 
δύο (2) ετών από την προηγούμενη προσκόμιση αντίστοι¬ 
χων στοιχείων και οι προμηθευτές θα είναι υποχρεωμένοι 
να προσκομίσουν τα νέα πρόσφατα στοιχεία εντός ενός 
(1) μηνάς από την έγγραφη ειδοποίησή τους. 

- Να πραγματοποιεί επιτόπιες επισκέψεις στο εργο¬ 
στάσιο κατασκευής των υλικών προκειμένου να παρα¬ 
κολουθεί την παραγωγική διαδικασία, να ελέγχει την 
ποιότητα των πρώτων υλών και γενικά ν’ αξιολογεί 
όλους τους παράγοντες που επηρεάζουν την ποιότη¬ 
τα του προϊόντος. 


Οι κατασκευαστές των υλικών θα επιτρέπουν ανε¬ 
πιφύλακτα σε εξουσιοδοτημένους εκπροσώπους της 
ΔΕΗ Α.Ε. να επισκέπτονται το εργοστάσιο σε οποιαδή¬ 
ποτε ώρα λειτουργίας του και να παρακολουθούν τη 
διαδικασία παραγωγής για τη λήψη των απαραίτητων 
πληροφοριών. 

Κατά το χρόνο αξιολόγησης των νέων πρόσφατων 
στοιχείων και των επισκέψεων στα εργοστάσια, οι προ¬ 
μηθευτές θα παραμένουν ενταγμένοι στον Π.Π. Αρνηση 
ή καθυστέρηση των προμηθευτών στην προσκόμιση 
των στοιχείων καθώς και παρεμπόδιση της επίσκεψης 
εκπροσώπων της ΔΕΗ Α.Ε. στο εργοστάσιο κατασκευής 
των υλικών, θα δίνουν το δικαίωμα στη ΔΕΗ Α.Ε. να 
διαγράψει τον προμηθευτή από τον Πίνακα. 

Αρθρο 11 

Αναστολή ισχύος του Πίνακα Προμηθευτών 

Κατά το χρόνο ισχύος του Π.Π η ΔΕΗ Α.Ε. θα δικαι¬ 
ούται να τροποποιεί τις τεχνικές περιγραφές/προδια- 
γραφές των υλικών σύμφωνα με τις ανάγκες της. Στην 
περίπτωση αυτή η ΔΕΗ Α.Ε., εφόσον το κρίνει αναγκαίο, 
θ’ αναστέλει ή θα τερματίζει την ισχύ του Π.Π. Ειδικό¬ 
τερα σε περίπτωση αναστολής, αυτή θα ισχύει μέχρι 
το χρόνο που θα καθορίζει η ΔΕΗ Α.Ε, προκειμένου οι 
προμηθευτές που περιλαμβάνονταν μέχρι τότε στον 
Π.Π, να ολοκληρώσουν επιτυχώς τις προϋποθέσεις νέας 
προεπιλογής τους που θα έχει ζητήσει η ΔΕΗ Α.Ε. Στη 
συνέχεια θα συντάσσεται νέος Π.Π. στον οποίο θα περι¬ 
λαμβάνονται οι προμηθευτές που ολοκλήρωσαν έγκαιρα 
και μ’ επιτυχία τις ζητηθείσες προϋποθέσεις. 

Τερματισμός της ισχύος του Π.Π. κατά τη διάρκεια της 
αρχικής πενταετούς ισχύος του θα γίνεται μόνο σε πε¬ 
ριπτώσεις ιδιαίτερα σημαντικών αλλαγών των τεχνικών 
περιγραφών/προδιαγραφών. 

Αρθρο 12 

Τροποποίηση τεχνικών στοιχείων υλικών του Πίνακα 
Προμηθευτών 

Κατά το χρόνο ισχύος του Π.Π. για οποιαδήποτε τρο¬ 
ποποίηση τεχνικών στοιχείων της Δ.Ε. προμηθευτών, 
με βάση την οποία εντάχθηκαν στον Π.Π., θ’ απαιτείται 
έγκριση της ΔΕΗ Α.Ε. 

Για το λόγο αυτό οι προμηθευτές θα υποχρεούνται 
να γνωστοποιούν άμεσα στη ΔΕΗ Α.Ε. οποιαδήποτε 
πρόθεση αλλαγής του διαπιστευμένου εργοστασίου ή 
μετακίνησης του τόπου εγκατάστασής του ή μεταβολών 
στην παραγωγική διαδικασία ή αλλαγής εξαρτημάτων 
κ.τ.λ., σε σχέση με αυτά με τα οποία εντάχθηκαν στον 
Π.Π. 

Η προεπιλογή του προμηθευτή και η συμμετοχή του 
στον Π.Π. θ’αναστέλλεται μέχρι η ΔΕΗ Α.Ε. να εγκρίνει 
τις τροποποιήσεις. 

Επίσης οι προμηθευτές του Π.Π. θα πρέπει να γνωρί¬ 
ζουν άμεσα στη ΔΕΗ Α.Ε. τυχόν αλλαγές στο ιδιοκτησι¬ 
ακό καθεστώς των ιδίων ή του εργοστασίου/εργοστα- 
σίων κατασκευής των υλικών. 

Αρθρο 13 

Γλώσσα υποβολής στοιχείων 

Όλα τα στοιχεία που θα υποβληθούν με τη Δ.Ε. θα 
είναι γραμμένα στην Ελληνική γλώσσα. Ειδικά τα έγ¬ 
γραφα νομιμοποίησης των Αλλοδαπών Επιχειρήσεων 

και όλα τα πιστοποιητικά θα είναι στη γλώσσα της 
χώρας έκδοσης και θα συνοδεύονται και από επίσημη 
μετάφραση. Κατ’ εξαίρεση, τυχόν τεχνικά φυλλάδια και 
άλλα τεχνικά στοιχεία συνοδεύοντα τη Δ.Ε. μπορεί να 
είναι στην Αγγλική γλώσσα. 

Άρθρο 14 

Ενστάσεις Ενδιαφερομένων 

Οποιεσδήποτε ενστάσεις σε οποιαδήποτε φάση της 
Διαδικασίας Προεπιλογής και αν υποβληθούν, δεν ανα¬ 
στέλλουν τη διαδικασία. 

Οι ενστάσεις θα εκδικάζονται μόνο εφ’ όσον υπο¬ 
βληθούν μέσα σε πέντε (5) ημερολογιακές ημέρες από 
τη γνώση με οποιοδήποτε τρόπο της προσβαλόμενης 
πράξης ή παράλειψης. 

Οι ενστάσεις που θα υποβληθούν μέχρι την ολοκλή¬ 
ρωση της 1ης φάσης προεπιλογής θα εκδικάζονται από 
το αρμόδιο όργανο της ΔΕΗ Α.Ε. κατά την έγκριση των 
αποτελεσμάτων της φάσης αυτής. 

Οι ενστάσεις που θα υποβληθούν μετά την ολοκλή¬ 
ρωση της 1ης φάσης προεπιλογής, θα εκδικάζονται ξε¬ 
χωριστά από το αρμόδιο όργανο της ΔΕΗ Α.Ε. 

Αρθρο 15 

Επιφυλάξεις και Δικαιώματα ΔΕΗ Α.Ε. 

15.1. Η συμμετοχή στη Διαδικασία Προεπιλογής (υποβο¬ 
λή Δ.Ε.) ισοδυναμεί με δήλωση του αιτούντος ότι έλαβε 
πλήρη γνώση των όρων καθώς και όλων των στοιχείων 
και τευχών της Π. Ε.Ε. 

15.2. Η ΔΕΗ Α.Ε. δικαιούται να μεταθέτει την ημερο¬ 
μηνία υποβολής των Δ.Ε. ή να επιφέρει οποιεσδήποτε 
τροποποιήσεις στην Π.Ε.Ε. Οι τροποποιήσεις αυτές θα 
περιλαμβάνονται σε σχετικά Συμπληρώματα. 

15.3. Η ΔΕΗ Α.Ε. δεν έχει ευθύνη ή υποχρέωση, σε 
καμία περίπτωση, να αποζημιώσει τους συμμετέχοντες 
για οποιαδήποτε έξοδα που θα έχουν υποστεί για την 
προετοιμασία και υποβολή της Δ.Ε., ιδιαίτερα στην πε¬ 
ρίπτωση που αυτές δεν θα γίνουν δεκτές ή θ’ αναβληθεί 
ή ακυρωθεί ή ματαιωθεί η Διαδικασία Προεπιλογής σ’ 
οποιοδήποτε στάδιο και χρόνο και για οποιοδήποτε 
λόγο ή αιτία. Κατά συνέπεια, αυτοί που συμμετέχουν 
στη Διαδικασία και υποβάλλουν Δ.Ε. ανεξάρτητα αν θα 
γίνουν ή όχι τελικά δεκτοί, δεν αποκτούν κανένα απο¬ 
λύτως δικαίωμα κατά της ΔΕΗ Α.Ε. από την Πρόσκληση 
και τη συμμετοχή τους στη Διαδικασία Προεπιλογής. 

15.4. Η Δ.Ε., η οποία υποβάλλεται με βάση τους όρους 
της Π.Ε.Ε., θεωρείται ως πρόταση προς τη ΔΕΗ Α.Ε. και 
όχι ως αποδοχή πρότασής της. 

Αρθρο 16 

Εμπιστευτικός Χαρακτήρας του Πίνακα Προμηθευτών 

Ο Πίνακας Προμηθευτών είναι εσωτερικό εμπιστευτικό 
έγγραφο της ΔΕΗ Α.Ε. και δεν δημοσιοποιείται. 

Αρθρο Δεύτερο 

1. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2005 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-♦- 

Αριθ. 4413 (3) 

Κύρωση Αναδασμού της κτηματικής περιοχής του 
Δ.Δ. Ριζοβουνιού τον Δήμου Θεσπρωτικού. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1) Τις διατάξεις του άρθρου 15 παρ. 1 του ν. 674/1977 
«περί αναδασμού». 

2) Τις διατάξεις των άρθρων 16, 32 & 39 του ν. 2218/1994 
(ΦΕΚ 90/13.6.1994 τ. Α') «Ιδρυση Νομαρχιακής Αυτοδιοί¬ 
κησης», τροποποίηση διατάξεων για την πρωτοβάθμια 
Αυτ/ση και την Περιφέρεια και άλλες διατάξεις, όπως 
αντικαταστάθηκαν με τις διατάξεις του άρθρου 6 του 
ν. 2240/1994 (ΦΕΚ 153/16.9.1994) «Συμπλήρωση διατάξεων 
για τη Νομαρχιακή Αυτ/ση και άλλες διατάξεις και 

3) Τη σχετική εισήγηση της Δ/νσης Εγγείων Βελτι¬ 
ώσεων και Πολιτικής Γης της Νομαρχιακής Αυτ/σης 
Πρέβεζας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1993 -1995 στην κτημα¬ 
τική περιοχή του Δ. Δ. Ριζρβουνίου Δήμου Θεσπρωτικού 
όπως αυτό απεικονίζεται στους συνταχθέντες από την 
Επιτροπή Αναδασμού κτηματολογικούς πίνακες και δι¬ 
αγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 16 Νοεμβρίου 2005 

Ο Νομάρχης 
ΒΑΣΙΛΕΙΟΣ ΙΩΑΝΝΟΥ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(4) 

Στην υπ’ αριθμ. 4742/28.7.2005 απόφαση του Γενικού 
Γραμματέα Περιφέρειας Ηπείρου, που αφορά «Ενταξη 
υπαλλήλων του Νομικού Προσώπου «Παιδικός Σταθμός 
Λούρου», που δημοσιεύτηκε στο ΦΕΚ 202/17.8.2005 (τ. 
Β') γίνονται οι εξής διορθώσεις: 

1. Στην παρ. 1, από το εσφαλμένο: α) «ΤΕ Νηπιαγωγών» 
στο ορθό «ΤΕ Νηπιαγωγών (Προσωρινός)», β) από το 
εσφαλμένο «από 30.10.1992» στο ορθό, «από 6.11.1992» 
και γ) από το εσφαλμένο δώδεκα «(12) έτη, έξι (6) μήνες 
και ένδεκα (11) ήμερες» στο ορθό «δώδεκα (12) έτη, έξι 
(6) μήνες και πέντε (5) ημέρες.» 

2. Στις παρ. 4 και 5 από το εσφαλμένο «κλάδου ΤΕ 
Βρεφονηπιοκόμων», στο ορθό «κλάδου ΤΕ9 Βρεφονη¬ 
πιοκόμων». 

(Από την Περιφέρεια Ηπείρου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




